Janubiy Koreya – O‘zbekiston 1:3. Denis Istominning irodali g‘alabasi terma jamoani muddatidan avval keyingi bosqichga olib chiqdi

Tennis bo‘yicha norasmiy jahon chempionati hisoblangan Devis Kubogida O‘zbekiston terma jamoasi Osiyo va Okeaniya mintaqasida Janubiy Koreya termasini muddatidan avval mag‘lub qildi va keyingi bosqichga yo‘l oldi.

Bugun, 5-fevral kuni Janubiy Koreyada o‘tayotgan bellashuvning uchinchi kun ilk o‘yinida O‘zbekistonning birinchi raketkasi Denis Istomin mezbon tennischi, ATP reytingida 73-o‘rinda borayotgan Xyon Chonga qarshi bahs olib borishi kerak edi. Biroq noma’lum sabablarga ko‘ra Xyon Chon kortga chiqa olmadi va uning o‘rniga Kvon Sun Vu (ATP – 308-o‘rin) o‘zbekistonlik tennischiga raqiblik qildi. 3 soat-u 21 daqiqa davom etgan o‘yinda dunyo reytingida 80-pog‘onani egallab turgan Istomin 3:6, 7:6, 6:2, 7:6 hisobidagi irodali g‘alabaga erishdi.
Janubiy Koreya — O‘zbekiston 1:1. Devis kubogida Denis Istomin terma jamoaga birinchi ochkoni taqdim etdi
Janubiy Koreya — O‘zbekiston 1:2. Sanjar Fayziyev va Denis Istomin juftlikda koreyalik tennischilardan ustun keldi

Mazkur g‘alaba O‘zbekiston termasini muddatidan avval keyingi bosqichga olib chiqdi. Musobaqa reglamentiga ko‘ra, yana bitta uchrashuv – Dak Xi Li (ATP –139-o‘rin) va Sanjar Fayziyev (ATP – 367-o‘rin) o‘rtasida bellashuv bo‘lib o‘tishi lozim edi. Ammo O‘zbekiston termasi 3:1 hisobida oldinga chiqib olgani uchun mazkur o‘yinni o‘tkazish hech qanday ahamiyatni kasb etmasdi.

Devis Kubogi—2017
Osiyo va Okeaniya mintaqasi
3—5-fevral
Xyon Chon — Sanjar Fayziyev 6:4, 6:4, 6:7, 4:6, 6:0
Dak Xi Li — Denis Istomin 6:4, 2:6, 6:7, 4:6
Xyon Chon Yun/Kyu Lim — Istomin/Fayziyev 6:3, 6:7(10:12), 6:7(5:7), 7:5, 6:4.
Kvon Sun Vu – Denis Istomin 6:3, 6:7, 2:6, 6:7
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.